Od trenutka kada sam primljena u ovaj projekt dobili smo obavijest o pohađanju satova talijanskog jezika. Satovi su bili predviđeni kako bi se što bolje snašli u našoj struci što mi se jako svidjelo! Došao je i taj iščekivani dan, pozdravili smo se od svojih najmilijih te krenuli u jedno nezaboravno iskustvo. Sami put mi se jako dojmio kao i brižnost naših profesorica. Naš hostel Casa a Colori ugostio nas je najbolje što je mogao, te sam se uistinu nakon par dana osjećala kao kod kuće. Svaki dan je bio pun iznenađenja i nekako nezaboravan i svakim sam se danom sve više prilagođavala na prekrasnu Padovu. Iznenađujući džeparac omogućio nam je mnogo toga, s tim da smo imali tople i ukusne obroke u hostelu kao i u restoranu Brek gdje smo svi uživali u prekrasnim jelima. Prvi susret salonu bio je zadivljujući, tu su me okruživali topli i ljubazni ljudi koji će zauvijek ostati u mom pamćenju. S velikim razumijevanjem i poštovanjem naučili su me mnogim stvarima kao što su pedikura i manikura te drugačije metode depiliranja. Dopustili su i meni da im prenesem svoje znanje kojim su oduševljeni. Nakon što su vidjeli moj rad u salonu na licima im se stvorio iznenađujući pogled i pitanje da li zaista imam 18 godina? Osim što je to bilo stručno usavršavanje, to je bio i jedan lijepi odnos i druženje sa divnim ljudima. Radno vrijeme je bilo neuobičajeno, ali bi prošlo jako brzo što me iznenađivalo. Osim salona bila sam na mnogim prekrasnim mjestima a posebno bih izvojila Veneciju, 800 godina staro Sveučilište u Padovi, Svetište sv. Leopolda Mandića...Bili smo i u školama, muzejima, crkvama i naučili mnogo zanimljivih stvari, ali kada bih krenula pisati o tome zaista bi bila prevelika poruka. Za sve to skupa mogu samo reći da nisam mogla ni sanjati ovakvo jedno iskustvo u životu! Postali smo svi bliski, učenici, profesori te sudionici projekta, stvorili smo jedan divan odnos i povjerenje. Kao što sam ja ponosna na sve profesorice i na moju školu koja me odabrala za ovo usavršavanje, nadam se da su tako ponosni i profesori kao i sudionici projekta na mene! Sada kada sam došla u Split i kada sa osmijehom pišem ovi osvrt još mi misli lutaju po Padovi. Željela bih da svi znaju da za mene ovo nisu samo obična slova već moje emocije prenesene u poruku i jedna velika zahvala na svemu,od samog početka do kraja!

Biserka Peša 4.a